மனிதர்களைத் தோண்டத்தோண்ட சாதியின் அடையாளமாக அவர்களிடம் நிறைந்துள்ள பல்வேறு பழக்கவழக்கங்களைப் புரிந்துகொள்ளலாம். இரட்டைத் தம்ளர் முறை, தனிச்சுடுகாடு என்பதெல்லாம் வெளிப்படையாகத் தெரிகிற பழக்கங்கள். சிறிதும் வெளியே புலப்பட்டுவிடாதபடி உள்முகமாகவே பின்பற்றப்படும் பல பழக்கவழக்கங்கள் உண்டு. சாப்பாட்டுக்குப் பரிமாறும் இலைகளில் கூட சாதி பார்த்துப் பரிமாறும் விதத்தை கன்னட எழுத்தாளர் அரவிந்த மாளகத்தியின் சுயசரிதையைத் தமிழாக்கம் செய்தபோது படித்து மனம் நொந்ததுண்டு. உட்கார்ந்து பேசுவதிலும் சாதி பார்க்கிற சங்கதியை இக்கதை அம்பலப்படுத்துகிறது.